b'\n_START_ARTICLE_\nBosi otroci\n_START_SECTION_\nO pripovedki\n_START_PARAGRAPH_\nPravljica naj bi bila zapisana okoli leta 1970, ko se je Pavel Medve\xc5\xa1\xc4\x8dek zaposlil v Gorici, od koder ga je pot zanesla na obmo\xc4\x8dje Matarskega podolja, Podgorskega Krasa in \xc4\x8ci\xc4\x8darije, kjer so prebivalci pripovedovali o \xc5\xa0trpedu.\n_START_SECTION_\nVsebina\n_START_PARAGRAPH_\nPravljica govori o otrocih, ki sta jim zaradi jetike umrla oba star\xc5\xa1a. Po snegu so morali hoditi v maminih in o\xc4\x8detovih coklah, po dva in dva naenkrat. Potem pa se jih je usmilil dobrotnik \xc5\xa0trped. Na prag jim je nastavil \xc5\xa1est parov novih cokel. Tako so lahko postorili vse okoli hi\xc5\xa1e pomagali pa so tudi sosedom.\n_START_SECTION_\nKraj in \xc4\x8das dogajanja\n_START_PARAGRAPH_\nMatarsko podolje je \xc5\xa0trpedova de\xc5\xbeela. Tako se imenujeta dva hriba v tej suhi kra\xc5\xa1ki dolini in \xc5\xa1e eno naselje v hrva\xc5\xa1ki Istri. V osrednjem delu Matarskega podolja le\xc5\xbei gru\xc4\x8dasta vas Markov\xc5\xa1\xc4\x8dica. Na severni strani se dviga Brkinsko hribovje, na jugu pa Slavnik in vrhovi \xc4\x8ci\xc4\x8darije. Zna\xc4\x8dilna kra\xc5\xa1ka gmajna je porasla z gostim brinjem, ki v\xc4\x8dasih zraste v prava drevesa. Polno je vrta\xc4\x8d, kotanj in brezen. Po drugi svetovni vojni so bili Brkini \xc5\xa1e dokaj odmaknjen predel, v katerem pa se je ohranilo veliko starega izro\xc4\x8dila (ljudje so si kraj\xc5\xa1ali \xc4\x8das s pripovedovanjem pravljic).'